Hivatalos Lap L 103 , 12/04/2001 o. 0041 - 0043



Az EGT-Vegyesbizottság 20/2000 határozata (2000. február 25.) az EGT-megállapodás XVI. mellékletének (Közbeszerzés) módosításáról AZ EGT-VEGYESBIZOTTSÁG, tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére, mivel: (1) A Megállapodás XVI. mellékletét az 1999. július 16-i 96/1999 EGT-vegyesbizottsági határozat [1] módosította, (2) Naprakésszé kell tenni a XVI. melléklet 2. pontjának kiigazítását és e melléklet függelékeit, valamint felmerült néhány hiba, A KÖVETKEZŐKÉPPEN HATÁROZOTT: 1. cikk A Megállapodás XVI. melléklete az e határozat mellékletében meghatározottak szerint módosul. 2. cikk Ez a határozat 2000. február 26-án lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz [2]. 3. cikk Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni. Kelt Brüsszelben, 2000. február 25-én. az EGT-Vegyesbizottság részéről az elnök F. Barbaso [1] HL L 296., 2000.11.23. 62. o. [2] Alkotmányos követelmények felmerülését jelezték. A hatálybalépés napja: 2000. július 1. -------------------------------------------------- MELLÉKLET az EGT-Vegyesbizottság 20/2000 határozatához Az EGT-megállapodás XVI. melléklete (közbeszerzés), ideértve e melléklet 1., 2., 4., 5., 9., 12. és 13. függelékét, a következőképpen módosul: 1. A 2. pontban (93/37/EGK tanácsi rendelet), "HIVATKOZOTT JOGI AKTUSOK" , a b) kiigazítás helyébe a következő szöveg lép: "- Izlandon a Firmaskrá, Hlutafélagaskrá - Liechtensteinben a Handelsregister, Gewerberegister - Norvégiában a Foretaksregisteret";"; 2. Az 1. függelék a következőképpen módosul: 1. a III. pontban, az "Intézmények" alcímben a "Norges Teknisk Naturvitenskapelig Forskningsråd (Norvég Királyi Tudományos és Ipari Kutatási Tanács)" helyébe a "Norges Forskningsråd (Norvég Kutatási Tanács)" lép, és a "Statens Innvandrar- og Flyktningeboliger", valamint a "Medisinsk Innovasjon Rikshospitalet" bejegyzést el kell hagyni. 2. A III. pontban a "Intézménycsoportok" alcím bejegyzései helyébe a következők lépnek: "- statsbedrifter i henhold til lov om statsforetak (LOV 1991-08-30-71) (állami vállalatok), - statsbanker (állami bankok), - universiteter og høyskoler i henhold til lov om universiteter og høyskoler (LOV 1995-05-12-22) (egyetemek),"; 3. A 2. függelék a következőképpen módosul: 1. A Liechtensteinre vonatkozó második bejegyzést (Liechtensteinische Post-, Telefon- und Telegrafenbetriebe) el kell hagyni 2000. január 1-jei hatállyal; 2. Norvégia tekintetében a következő módosítások történnek: a) a "Statens adopsjonskontor (Örökbefogadási Kormányhivatal)" bejegyzés helyébe a "Statens ungdoms- og adopsjonskontor (Ifjúsági és Örökbefogadási Kormányhivatal)" lép; b) a "Riksadvokaten (Legfőbb Ügyész)" bejegyzés helyébe a "Riksadvokatembedet (Legfőbb Ügyész)" lép; c) az "Eierskapstilsynet (Norvég Médiahatóság)" bejegyzés kerül a "Kulturdepartementet (Kulturális Minisztérium)" címsor alá első bekezdésként; d) a "Statens Filmsentral (Nemzeti Filmtanács)" bejegyzést el kell hagyni; e) a "Reindriftsadministrasjonen (Rénszarvas-tenyésztési Főosztály)" bejegyzés helyébe a "Reindriftsforvaltningen (Rénszarvas-tenyésztési Főosztály)" lép; f) a "Statens teleforvaltning (Norvég Távközlési Hatóság)" bejegyzés helyébe a "Post- og teletilsynet (Norvég Posta- és Távközlési Hatóság)" lép; 4. Az 4. függelék a következőképpen módosul: 1. az Izlandra vonatkozó bejegyzések helyébe a következő szöveg lép: "Landsvirkjun (Nemzeti Áramszolgáltató Vállalat), lög nr. 42/1983; Rafmagnsveitur ríkisins (Állami Áramszolgáltató Művek), orkulög nr. 58/1967; Orkuveita Reykjavíkur (Reykjaviki Elektromos Művek), lög nr. 38/1940; Hitaveita Suðurnesja (Sudurnes Regionális Hőszolgáltató Társaság), lög nr. 100/1974; Orkubú Vestfjarða (Vestfjord Áramszolgáltató Vállalat), lög nr. 66/1976; Az orkulög nr. 58/1967 alapján villamos áramot előállító, szállító vagy elosztó szervezetek."; 2. A Norvégiára vonatkozó rendelkezésekben a következő szöveget el kell hagyni: "lov om bygging og drift av elektriske anlegg (LOV 1969-06-19 65),"; 5. Az 5. függelékben az Izlandra vonatkozó bejegyzések helyébe a következő szöveg lép: "Orkuveita Reykjavíkur (Reykjaviki Elektromos Művek), lög nr. 38/1940; Hitaveita Suðurnesja (Sudurnes Regionális Hőszolgáltató Társaság), lög nr. 100/1974; Az orkulög nr. 58/1967 alapján hőt szállító vagy elosztó szervezetek."; 6. A 9. függelék a következőképpen módosul: 1. az Izlandra vonatkozó bejegyzések helyébe a következő szöveg lép: "Strætisvagnar Reykjavíkur (Reykjaviki Városi Buszszolgálat) Almenningsvagnar bs. Más buszszolgálatok A lög nr. 13/1999 skipulag á fólksfutningum með hópferðabifreiðum alapján működő közlekedési szervezetek."; 2. A Liechtensteinre vonatkozó bejegyzések helyébe 2000. január 1-jei hatállyal a következő szöveg lép: "Liechtenstein Bus Anstalt (Liechtensteini Buszvállalat)" 7. Az 12. függelék a következőképpen módosul: A Liechtensteinre vonatkozó bejegyzések helyébe a következő szöveg lép: "Liechtenstein TeleNet AG (Liechtensteini Telenet Rt.)"; 8. Az 13. függelék a következőképpen módosul: A Liechtensteinre vonatkozó bejegyzések helyébe a következő szöveg lép: "Regierung des Fürstentums Liechtenstein (a Liechtensteini Hercegség kormánya)." --------------------------------------------------